Mat-80 każ ġdid ta' Covid-19 f'Beijing wara nuqqas ta' xahrejn
Imtella' Ġunju 15, 2020 - Aġġornata 15 Ta' Ġunju, 2020 9:33am Wara kważi xahrejn mingħajr ebda każ ġdid ta' Covid-19, fl-aħħar jiem fil-belt kapitali taċ-Ċina reġgħu bdew ifeġġu każijiet ġodda. L-ewwel każ pożittiv f'Beijing intqal li kien irrekordjat il-Ħamis li għadda, waqt li l-Ġimgħa rriżultaw pożittivi 6 oħra. Is-Sibt tħabbru 36 u l-Ħadd tħabbru 36 oħra, biex b'kollox f'erbat ijiem ġew irrekordjati 79 każ ġdid. Il-firxa tal-virus, li qed tqajjem tħassib li tista' tagħti bidu għat-tieni mewġa, hija ssuspettata li bdiet minn wieħed mill-ikbar swieq fil-belt. Qed ikun irrappurtat li l-virus instab fuq 'chopping boards' li fuqhom jitqatta' s-salamun. Ħafna prodotti tas-salamun ġew irtirati, waqt li reġgħu ġew imposti restrizzjonijiet fl-inħawi tas-suq. Ħwienet ġew ordnati jagħlqu mill-ġdid, u l-ftuħ tal-iskejjel ġie pospost. Tliet provinċji oħra; Liaoning, Hebei, u Sichuan qed jirrapportaw każijiet pożittivi oħra li qalu huma marbuta ma' Beijing.